Dit help 'n mens om op 'n radikale nuwe manier na Jesus te kyk en so ook hom en sy eintlike boodskap beter te verstaan.
Hierdie is 'n boek wat op elkeen wat spiritualiteit, wysheidsleer en Jesus ernstig opneem, se boekrak moet wees. Hierdie is 'n belangrike werk wat so nodig in ons tyd is.
Hierdie Jesus moes 'n baie besondere mens gewees het, want sy volgelinge het in sy lewe en optrede 'n afspieëling van die goddelike gesien. Hy inspireer vandag nog mense van verskillende godsdienstige oortuigings. In Islam is Jesus, oftewel die profeet Issa, 'n geliefde persoonlikheid, wat sulke tipiese Jesus-spreuke kwytraak soos:
In die Boeddhistiese Zen-tradisie is daar die verhaal van 'n student wat aan Zenmeester Gasan gevra het: "Het u al die Christelike Bybel gelees?"
Om te verstaan wat Gasan bedoel het moet 'n mens besef dat prins Gautama, wat die Boeddha (Verligte) genoem word, deur die Mahayana skool, waartoe Zen behoort, nie net as 'n buitengewone leermeester beskou word nie, maar as 'n kosmiese godheid. Wat Gasan dus sê is dat die Jesus van Mattheus al byna God is.